Ventspils apriņķis

Ventspils apriņķis (, ) bija administratīva vienība Kurzemes guberņas (1819—1918), īslaicīgi Kurzemes un Zemgales hercogistes (1918) un Latvijas SPR (1919), Latvijas Republikas (1918—1940),
Latvijas ģenerālapgabala (1941—1944) un Latvijas PSR (1940/1944—1949) sastāvā.

Kurzemes guberņas sastāvā 

Ventspils apriņķis tika izveidots 1819. gada teritoriāli administratīvajā reformā, pārdēvējot Ventspils pilskunga tiesu (Hauptmannschaft Windau, Виндавское гауптманство) par apriņķi.

Līdz 1866. gada pagastu pašvaldību likuma pieņemšanai apriņķī bija trīs draudžu novadi:
 Ventspils draudzes novads (Kirchspiel Windau), 
 Piltenes draudzes novads (Kirchspiel Pilten),
 Dundagas draudzes novads (Kirchspiel Dondangen).

1912. gadā Ventspils apriņķī bija 11 pagasti un 2 pilsētas:

Pirmā pasaules kara vācu okupācijas laikā tika izveidoti Vārves pagasts (atdalot to no Sarkanmuižas pagasta) un Užavas pagasts (atdalot to no Ziru pagasta).

Iedzīvotāju dalījums pēc mātes valodas

Latvijas Republikas sastāvā 

1925. gadā tika izveidots Ances pagasts, atdalot to no Popes pagasta.

1939. gadā Sarkanmuižas pagasts tika pārdēvēts par Ventas pagastu.

Ventspils apriņķis bija 3238,4 km2 liels un tas robežojās ar Aizputes apriņķi, Talsu apriņķi un Kuldīgas apriņķi. Ventspils apriņķim bija 157 km gara jūras piekraste.

Ventspils apriņķī bija 2 pilsētas un 102 ciemi. Lielākās apdzīvotas vietas bija Ventspils, Piltene, Ēdole, Kolka, Dundaga, Mazirbe un Ugāle.

Teritoriālais iedalījums 

1940. gada sākumā Ventspils apriņķis iedalījās divās pilsētās un 14 pagastos:

Latvijas PSR sastāvā 

1940. gadā Ventspilij tika piešķirts republikas pakļautības pilsētas statuss un tā tika izdalīta no apriņķa sastāva. 1949. gada 31. decembra administratīvi teritoriālajā reformā Ventspils apriņķis tika likvidēts un tā teritorija iekļauta Alsungas, Dundagas un Ventspils rajonos.

Skatīt arī 
 Ventspils apriņķa muižu nosaukumi

Atsauces

Ārējās saites 
 Виндавский уезд - Энциклопедический словарь Брокгауза и Ефрона - т. VI - 1892 - с. 407—411 
 Ventspils apriņķis. Dzīve un darbs. 1937